
R E F E R A T  D E  A P R O B A R E 
privind aprobarea Organigramei şi a Statului de funcţii 
ale Spitalului Municipal Brad

 
	Îmbunătăţirea condiţiilor de acordare a asistenţei medicale la nivelul Spitalului Municipal Brad, respectiv asigurarea unor servicii medicale de calitate în scopul creşterii gradului de satisfacţie a pacienţilor trataţi în cadrul acestui Spital este o necesitate şi o prioritate de care trebuie să ţinem seama.
	În conformitate cu prevederile Ordinului nr. 1.224/2010 privind aprobarea normativelor de personal pentru asistenţa medicală spitalicească, precum şi pentru modificarea şi completarea Ordinului ministrului sănătăţii publice nr. 1.778/2006 privind aprobarea normativelor de personal, cu modificările și completările ulterioare, Spitalul Municipal Brad, prin adresa nr. 3009/13.04.2023, înregistrată la Primăria Municipiului Brad sub nr. 27005/13.04.2023, a solicitat Consiliului Local al Municipiului Brad aprobarea modificării Organigramei și a Statului de funcții ale Spitalului Municipal Brad, aprobate prin Hotărârea Consiliului Local nr. 223/2022 astfel:
- mutarea postului de medic specialist urologie din cadrul Cabinetului de Urologie - Ambulatoriul integrat al spitalului de la poziția 304 a Statului de funcții la poziţia 70 din cadrul Secției Chirurgie Generală a noului Stat de funcţii, astfel ca pe acest post să fie mutat domnul doctor Buda Cătălin, medic specialist urologie, gradaţia 2;
- transformarea postului de economist, gradul IA, gradația 5 din cadrul Biroului aprovizionare și transport, administrativ de la poziția 262 a Statului de funcții, într-un post de economist, gradul II, gradația bază, la aceeași poziție a noului Stat de funcții în cadrul aceluiași birou;
- transformarea postului de infirmieră, gradația 5, din cadrul Compartimentului Obstetrică Ginecologie, de la poziția 138 a Statului de funcții, în post de infirmieră, gradația bază, la aceeași poziție a noului Stat de funcții în cadrul aceluiași compartiment;
- transformarea postului de economist, gradul IA, șef birou, gradația II din cadrul Biroului Resurse Umane, normare, organizare și salarizare, de la poziția 264 a Statului de funcții, într-un post de referent de specialitate, gradul III, gradația bază, la aceeași poziție a noului Stat de funcții în cadrul aceluiași birou;
- transformarea postului de asistent medical principal generalist, PL, gradația 5, din cadrul Cabinetului de Pediatrie - Ambulatoriul integrat al spitalului, de la poziția 303 a Statului de funcții, în post de asistent medical generalist debutant, PL, gradația bază,  la aceeași poziție a noului Stat de funcții în cadrul aceluiași cabinet.
	În contextul celor de mai sus am inițiat prezentul proiect de hotărâre prin care am propus  aprobarea Organigramei și a Statului de funcții ale Spitalului Municipal Brad și, implicit, abrogarea prevederilor Hotărârii Consiliului Local nr. 223/2022 și îl supun spre dezbatere și aprobare plenului Consiliului Local al Municipiului Brad în forma prezentată.
	În susţinerea proiectului de hotărâre invoc prevederile art. 180 alin. 1 lit. d din Legea nr. 95/2006 privind reforma în domeniul sănătăţii, republicată, cu modificările şi completările ulterioare, art. 4 alin. 1 din Ordinul Ministrului Sănătăţii nr. 1224/2010 privind aprobarea normativelor de personal pentru asistenţa medicală spitalicească, precum şi pentru modificarea şi completarea Ordinului Ministrului Sănătăţii publice nr. 1778/2006 privind aprobarea normativelor de personal, ale Ordinul Ministrului Sănătăţii nr. 580/2010 privind aprobarea structurii organizatorice a Spitalului Municipal Brad, ale art. 18 alin. 1 lit. b din O.U.G. nr. 162/2008 privind transferul ansamblului de atribuţii şi competenţe exercitate de Ministerul Sănătăţii Publice către autorităţile administraţiei publice locale, cu modificările şi completările ulterioare, ale art. 15 din Anexa la H.G. nr. 56/2009 pentru aprobarea Normelor metodologice de aplicare a O.U.G. nr. 162/2008 privind transferul ansamblului de atribuţii şi competenţe exercitate de Ministerul Sănătăţii către autorităţile administraţiei publice locale, cu modificările şi completările ulterioare, ale Ordinul Ministerului Dezvoltării Regionale, Administraţiei Publice şi Fondurilor Europene nr. 2422/2017 privind aplicarea prevederilor art. III alin. 11 din Ordonanţa de Urgenţă a Guvernului nr. 63/2010 pentru modificarea şi completarea Legii nr. 273/2006 privind finanţele publice locale, precum şi pentru stabilirea unor măsuri financiare, ale H.G. nr.  1071/2021 pentru stabilirea salariului de bază minim brut pe ţară garantat în plată, ale Legii – cadru nr. 153/2017 privind salarizarea personalului plătit din fonduri publice, cu modificările și completările ulterioare, ale art. 107 alin. 1 și alin. 2, art. 41 alin. 3 lit. f din Legea nr. 53/2003 – Codul Muncii, republicată, cu modificările şi completările ulterioare, ale art. 129 alin. 1, alin. 2 lit. a și alin. 3 lit. c din O.U.G. nr. 57/2019 privind Codul administrativ, cu modificările şi completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată;

